
Parlamentul României

Camera Deputaţilor                                                                                                                                                                                                                                   
	    Comisia pentru apărare, ordine

      publică şi siguranţă naţională

                 Nr.32/195/2008

	                      Bucureşti, 10.04.2008 

                        Pl x. 68/2008


RAPORT 
asupra propunerii legislative pentru modificarea şi completarea Legii 295/2004 privind regimul armelor şi al  muniţiilor
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru modificarea şi completarea Legii 295/2004 privind regimul armelor şi al muniţiilor, trimisă cu adresa nr. Pl.x. 68 din 25 februarie 2008 şi înregistrată cu nr.32/195 din 25.02.2008. 

Consiliul Legislativ, cu nr. 1206/13.09.2007, a avizat favorabil iniţiativa legislativă.
Comisia juridică, de disciplină şi imunităţi, cu nr. Plx 68 din 11.03.2008 a avizat negativ propunerea legislativă.
Comisia pentru industrii şi servicii, cu nr. 23/56 din 18.03.2008 a avizat negativ propunerea legislativă.

Comisia pentru administraţie publică, amenajarea teritoriului şi echilibru ecologic, cu nr. 26/2210 din 19.03.2008 a avizat negativ propunerea legislativă.

Guvernul, prin punctul său de vedere, trimis cu adresa nr. 2608 din 08.10.2007, nu susţine adoptarea acestei iniţiative legislative.

Propunerea legislativă are ca obiect de reglementare modificarea art. 79 alin. (2) lit. b) din Legea nr. 295/2004  .

Senatul a respins propunerea legislativă în şedinţa din 18 februarie 2008.

2. Iniţiativa legislativă face parte din categoria legilor organice, potrivit prevederilor art. 73, alin. (3), lit. h) din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.2, lit. i) din Regulamentul Camerei Deputaţilor, republicat, Camera Deputaţilor este Cameră decizională.

4. La lucrările Comisiei au fost prezenţi 23 deputaţi din totalul de 25 de membri.

În urma dezbaterilor, în şedinţa din 9 aprilie 2008, membrii Comisiei, în unanimitate de voturi, au hotărât să propună plenului Camerei Deputaţilor respingerea propunerii legislative pentru modificarea şi completarea Legii 295/2004 privind regimul armelor şi al muniţiilor, întrucât aceasta are un caracter general, faţă de care acceptarea unei asemenea soluţii ar conduce la o extindere nejustificată a ariei de folosire a armelor letale. Pe de altă parte, textul propus nu permite o individualizare precisă a criteriilor după care inspectoratele de poliţie judeţene stabilesc situaţia în care unui operator economic îi poate fi asigurată paza cu arme letale. Instituirea posibilităţii de a aprecia dacă sunt sau nu îndeplinite condiţiile legale, fără a stabili criterii clare care să stea la baza argumentării acestei aprecieri, este deficitară şi ar putea produce consecinţe negative în legătură cu aplicarea prevederii ce se doreşte a fi adoptată.
Preşedinte, 
Costică Canacheu

